Paul Rapatsalahy

I Paul Rapatsalahy dia mpanao gazety sy mpanoratra malagasy, teraka tamin' ny taona 1911ary maty tamin' ny Febroary 1988.

 Fiainany 
I Paul Rapatsalahy dia teraka tamin' ny 1911 tao Ambidivato Antananarivo. Fantatra amin' ny solon' anarana hoe Idealy-Soa na Paul Kambetty izy. Mpanorina ny trano pirinty Takariva izy ary namorona ny gazety Takariva sy ny gazety amin' ny teny malagasy sy frantsay maro hafa sy onjam-peo. Izy no rain' i José Rapatsalahy, mpanoratra malagasy ihany koa izay maty tamin' ny taona 1984.

Anisan' ny hetsika nataony, dia izy no nanorina ny trano famoahana kapila malagasy voalohany, ny fifaninanana Miss Madagascar voalohany nandray anjara tamin' ny fifaninanana Miss Monde, ny tranombakoka tsy miankina voalohany teto Madagasikara, sns Izy koa dia solontenan' ny UNESCO teto Madagasikara ary mpiaro ny fiteny esperantô.

Mpikambana ao amin' ny Akademia Malagasy, mpanoratra sanganasa manodidina ny enimpolo (Ilay tsipika mena, Myra, sns.).

Somary tafasaraka amin' ny fisahiranana nasiônalistan' ny manam-pahaizana malagasy izy, nefa fantatra amin' ny maha mpanoratra be mpitia azy noho ny fiarovany ny kolontsaina malagasy, miaraka amin' ny fandraisana anjaran' ny fanjanahantany frantsay sy ny dia lavitra maro nataony. Fanadihadiana akademika maro no raketin' ny asany manontolo.

Nakarina ho Commandeur de l'Ordre National Malgache izy.  Maty tamin' ny Febroary 1988 tao Antananarivo izy. Tamin' ny taona 2002 no nampitondraina ny anarany ny lalana iray ao Antananarivo.

 Jereo koa 

 Lisitry ny mpanoratra malagasy

Sokajy:Teraka tamin'ny taona 1911